ກອງທັບ ຈີນ ພະຍາຍາມ ປັບປຸງພາບພົດຂອງຕົນ ດ້ວຍການມອບເຄື່ອງຊ່ວຍເຫຼືອ ການແພດໃຫ້ຄູ່ແຂ່ງ ທາງທະເລ
ການຊ່ວຍເຫຼືອສຳລັບການລະບາດໂຄວິດ-19 ຈະເຮັດໃຫ້ພາບພົດຂອງເຂົາເຈົ້າ ອ່ອນເບົາລົງ, ອີງຕາມການກ່າວຂອງບັນດານັກວິເຄາະ.
ກອງກຳລັງຕິດອາວຸດຂອງ ຈີນ ໄດ້ມອບການຊ່ວຍເຫຼືການແພດຕໍ່ຕ້ານໂຄວິດໃນ ເດືອນນີ້ ເພື່ອຜ່ອນເບົາພາບພົດຂອງເຂົາເຈົ້າ ໃນສີ່ປະເທດທີ່ຂັດແຍ້ງກັບການ ຄວບຄຸມທະເລທີ່ອຸດົມສົມບູນໄປດ້ວຍແຫຼ່ງຊັບພະຍາກອນ ດ້ວຍທະຫານຂອງ ປັກກິ່ງ ກອງທັບປົດປ່ອຍປະຊາຊົນ ຈີນ ໄດ້ສົ່ງວັດຖຸຄວບຄຸມ ໂຄວິດ-19 ໄປໃຫ້ 12 ປະເທດດ້ວຍເຮືອບິນກອງທັບອາກາດ, ອີງຕາມການລາຍງານຂອງເຄືອຂ່າຍໂທ ລະພາບໂລກຂອງ ຈີນ ໃນນັ້ນແມ່ນປະເທດທີ່ມີເຂດແດນຕິດກັບທະເລຈີນໃຕ້ຄື ບຣູໄນ, ອິນໂດເນເຊຍ, ມາເລເຊຍ ແລະ ຟີລິບປິນ ກອງກຳລັງຕິດອາວຸດຈາກ ທັງໝົດ 12 ປະເທດນັ້ນໄດ້ຂໍການຊ່ວຍເຫຼືອ, ອີງຕາມເຄືອຂ່າຍດັ່ງກ່າວ ການຂັດແຍ້ງຂອງປະເທດ ບຣູໄນ, ມາເລເຊຍ ແລະ ຟີລິບປິນ ປະກອບມີທະເລ ຈີນໃຕ້ທີ່ມີເນື້ອທີ່ 3 5 ລ້ານຕາລາງກິໂລແມັດກັບ ປັກກິ່ງ ອິນໂດເນເຊຍ ບໍ່ມີ ຄວາມຂັດແຍ້ງເຂດແດນ ແຕ່ໄດ້ຢຸດເຮືອຕ່າງໆຂອງ ຈີນ ທີ່ເຂົ້າໄປໃນເຂດນໍ້າ ໃກ້ກັບບັນດາໝູ່ກອງຂອງເຂົາເຈົ້າທີ່ກະຈາຍຢູ່ ປະເທດທີ່ນ້ອຍກວ່ານີ້ ປົກກະຕິ ແລ້ວຈະສະແດງຄວາມເທົ່າທຽມກັບກອງທັບ ຈີນ, ເຊິ່ງແມ່ນກອງທັບທີ່ແຂງແກ່ນ ທີ່ສຸດເປັນອັນດັບສາມຂອງໂລກ, ດ້ວຍກຳປັ່ນ, ໂຮງເກັບເຮືອບິນ ແລະ ການສະ ແດງການບິນ ທີ່ຖືກໃຊ້ເພື່ອສະແດງການຄວບຄຸມໃນເຂດນໍ້າທີ່ເປັນບັນຫານັ້ນ ການຊ່ວຍເຫຼືອສຳລັບການລະບາດໂຄວິດ-19 ຈະເຮັດໃຫ້ພາບພົດຂອງເຂົາເຈົ້າ ອ່ອນເບົາລົງ, ອີງຕາມການກ່າວຂອງບັນດານັກວິເຄາະ ທ່ານ ຮວາງ ເວໂບ, ຮອງຄະນະບໍດີວິທິຍາໄລພົວພັນຕ່າງປະເທດທີ່ມະຫາວິທະ ຍາໄລ ເຈັງຈີ ແຫ່ງ ຊາດ ໃນນະຄອນຫຼວງ ໄທເປ ເວົ້າວ່າ “ມັນມີຜົນສະທ້ອນ ໃນການໂຄສະນາທີ່ເປັນແງ່ບວກ ຜົນກະທົບຂອງສິ່ງນີ້ຄົງຈະແຂງແກ່ນກວ່າ, ຍົກຕົວຢ່າງ, ການສົ່ງກຳປັ່ນທະຫານໄປຫາທ່າເຮືອຂອງອີກປະເທດນຶ່ງ, ເພາະ ວ່າມັນມີການເຊື່ອມໂຍງໂດຍກົງກັບສຸຂະພາບຂອງມະນຸດ ” ເຮືອບິນຂົນສົ່ງຂອງ ຈີນ ລຳນຶ່ງໄດ້ນຳເອົາໜ້າກາກການແພດ, ແວ່ນຕາປ້ອງກັນ, ເຄື່ອງນຸ່ງປ້ອງກັນ ແລະ ຊຸດປ້ອງກັນນໍ້າໄປໃຫ້ ບຣູໄນ ເມື່ອວັນທີ 12 ພຶດສະ ພາ, ອີງຕາມການລາຍງານຂອງອົງການຂ່າວທາງການ ຊິນຫົວ ກອງທັບປົດ ປ່ອຍປະຊາຊົນໄດ້ຈັດກອງປະຊຸມທາງວິດີໂອ ກັບບັນດາຄູ່ຮ່ວມຕຳແໜ່ງໃນ ອິນໂດເນເຊຍ ແລະ ມາເລເຊຍ ໃນເດືອນນີ້ ເພື່ອແລກປ່ຽນປະສົບການໃນການ ຕໍ່ສູ້ກັບໂຣກດັ່ງກ່າວ, ອີງຕາມອົງການຂ່າວ ຊິນຫົວ